
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' _ ΤΕΥΧΟΣ ΠΡΩΤΟ Αρ. Φύλλου 86 

3 Ιουνίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

112. Περί συμμετοχής του Μετοχικού Ταμείου Στρα¬ 
τού στις δαπάνες λειτουργίας των Υπηρεσιών 
του Ελεγκτικού Συνεδρίου . 1 

113 Ίδρυση Πρεσβείας της Ελλάδος στην Ασμάρα 
της Ερυθραίας χωρίς τη δημιουργία νέων θέσεων 
και προαγωγή του Αμίσθου Προξενείου της Ελ¬ 
λάδος στη Μπραζαβίλ του Κογκό σε Αμισθο Γε¬ 
νικό Προξενείο» . 2 

114. Ίδρυση Αμίσθων Γενικών Προξενείων της Ελλά¬ 

δας στο Λουμουμπάσι του Ζαΐρ και στην Ασμάρα 
της Ερυθραίας και ίδρυση Αμίσθων Προξενείων 
της Ελλάδας στο Μπένι (ΒΕΝΙ) του Ζαΐρ του Πρα¬ 
σίνου Ακρωτηρίου» . 3 

115. Ίδρυση Γυναικείας Ιεράς Κοινοβιακής Μονής 
«Αγίας Τριάδος» στη Νέα Ευκαρπία Θεσσαλονί¬ 
κης, της Ιεράς Μητροπόλεως Νεαπόλεως και 


Σταυρουπόλεως. 4 

116. «Περί υπαγωγής των παραλίων της Κοινότητος 
Πέρδικας του Νομού Θεσπρωτίας στο Λιμενικό 
Ταμείο Ηγουμενίτσας» . 5 


ΑΠΟΦΑΣΕΙΣ 

«Οργανισμός διοικήσεως και λειτουργίας του Ταμείου 
Προνοίας Ορθοδόξου Εφημεριακού Κλήρου Ελλά¬ 


δος (Τ.Π.Ο.Ε.Κ.Ε.) Ν.Π.Δ.Δ.» . 6 

Άδεια λειτουργίας πιστωτικού ιδρύματος στον Πιστω¬ 
τικό Αναπτυξιακό Συνεταιρισμό Νομού Ηρακλείου 
ΣΥΝ.Π.Ε., με την επωνυμία «Συνεταιριστική Τρά¬ 
πεζα Ηρακλείου ΣΥΝ.Π.Ε.» . 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. Π.Δ. 76/1994 αρμο¬ 
διότητας Υπουργείου Εμπορικής Ναυτιλίας . 8 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 112 (1) 

Περί συμμετοχής του Μετοχικού Ταμείου Στρατού στις 
δαπάνες λειτουργίας των Υπηρεσιών του Ελεγκτικού 
Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 25 του ΝΔ1265/1972 (ΦΕΚ 197/ΤΑ) «περί 
ελέγχου δαπανών του Κράτους, των Οργανισμών Τοπικής 
Αυτοδιοικήσεως και άλλων ΝΠΔΔ ως και των λογαριασμών 
των Δημοσίων υπολόγων και παρακολουθήσεως των εσό¬ 
δων των» όπως αυτό κωδικοποιήθηκε με το άρθρο 89 του 
Π.Δ. 774/80 (ΦΕΚ 189/ΤΑ) «περί κωδικοποιήσεως εις 
ενιαίον κείμενον των περί Ελεγκτικού Συνεδρίου ισχυου- 
σών διατάξεων υπό τον τίτλον «Οργανισμός Ελεγκτικού 
Συνεδρίου». 

β. Το υπ’ αριθμό 1167/80 (ΦΕΚ 300/ΤΑ) Προεδρικό 
Διάταγμα «Περί συμμετοχής του Μετοχικού Ταμείου 
Στρατού εις τας δαπάνας λειτουργίας των Υπηρεσιών του 
Ελεγκτικού Συνεδρίου». 

γ. Την υπ’ αριθμό Γ.5815/19.12.93 (ΦΕΚ 914/ΤΒ) 
κοινή απόφαση Πρωθυπουργού και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας». 

δ. Την υπ’ αριθμό 1026431/268/0006Α/2.3.94 κοινή 
απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 154/ΤΒ). 

ε. Το άρθρο 29Α του Ν. 1558/1985, όπως προσετέθη 
με το άρθρο 27 του Ν. 2081/1992 με το οποίο καθορίζε¬ 
ται έλεγχος των δαπανών που προκαλούν οι κανονιστικές 
διοικητικές πράξεις (ΦΕΚ 154/ΤΑ/92). 

στ. Το γεγονός ότι, από τις διατάξεις αυτού του διατάγ¬ 
ματος προκαλείται δαπάνη σε βάρος του Προϋπολογισμού 
του Μ.Τ.Σ. ύψους 850.000 δρχ. περίπου για το τρέχον οι¬ 
κονομικό έτος και ισόποση για το καθένα από τα επόμενα 
οικονομικά έτη που θα αντιμετωπισθεί από την πίστωση 
του Προϋπολογισμού του Μ.Τ.Σ. με Κ.Α. 0261 και φορέα 
Μ.Τ.Σ. 

ζ. Την με αριθμό 554/1993 γνωμοδότηση του Συμβου¬ 
λίου της Επικράτειας. Με πρόταση των Υφυπουργών 
Εθνικής Άμυνας και Οικονομικών, αποφασίζουμε: 

Άρθρο μόνο 

Η παράγραφος 2 του άρθρου μόνου του Π.Δ/τος 
1167/80 αντικαθίσταται ως ακολούθως: 

«Η στην προηγούμενη παράγραφο δσαπάνη υπολογίζε¬ 
ται με βάση τις πραγματικές ώρες υπερωριακής απασχο- 
λήσεως του συγκροτηθησόμενου επί τούτου δι’ αποφά- 

σεως του Προέδρου ίου Ελεγκτικού Συνεδρίου συνερ¬ 
γείου εξ’ υπαλλήλων αυτού, οι οποίες και δεν δύναται να 
υπερβαίνουν τα προβλεπόμενα από την ισχύουσα εκά- 
στοτε νομοθεσία ανώτατα όρια. 

Η διάρκεια της εργασίας του συνεργείου δεν δύναται να 
υπερβεί το τρίμηνο κατ’ ανώτατο όριο για τον έλεγχο εκά- 
στου οικονομικού έτους». 

Στον Υφυπουργό Εθνικής Αμυνας αναθέτουμε τη δη¬ 
μοσίευση και εκτέλεση του παρόντος Προεδρικού Διατάγ¬ 
ματος. 

Αθήνα, 14 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΜΑΝΩΛΗΣ Α. ΜΠΕΝΤΕΝΙΩΤΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 113 (2) 

Ίδρυση Πρεσβείας της Ελλάδος στην Ασμάρα της Ερυ¬ 
θραίας χωρίς τη δημιουργία νέων θέσεων και προα¬ 
γωγή του Αμίσθου Προξενείου της Ελλάδος στη Μπρα- 
ζαβίλ του Κογκό σε Αμισθο Γενικό Προξενείο». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τα άρθρα 17 παρ. 3 και 24 παρ. 6 του Νόμου 419/ 
^976 «περί Οργανισμού του Υπουργείου Εξωτερικών» (Α 

2. Το άρθρο 24 παρ. 5 του Νόμου 1558/1985 «Κυβέρ¬ 
νηση και Κυβερνητικά Όργανα» (Α 137). 

3. Την γνωμοδότηση της Πρεσβείας της Ελλάδος στην 
Κινσάσα με αριθμό Φ.609/ΟΒΒ/ΑΣ 82/8.2.1994. 

4. Το άρθρο 27 του Νόμου 2081/1992 (Α 154) και το 
γεγονός ότι από τις διατάξεις του παρόντος διατάγματος 
προκαλείται ετήσια δαπάνη σε βάρος του Κρατικού Προϋ¬ 
πολογισμού ανερχόμενη κατ’ εκτίμηση σε 2.000.000 (δύο 
εκατομμύρια) δραχμές, η οποία δύναται να καλυφθεί από 
τα περιθώρια των οικείων πιστώσεων [(Κ.Α.Ε. 0713 φορέα 
09-210) - Έγγραφο της 17.2.1992 ΣΤ1 Δ/νσης Οικονο¬ 
μικής Διοικήσεως ΥΠΕΞ)]. 

5. Την 17.1.994 γνωμοδότηση του Συμβουλίου Επικρά¬ 
τειας μετά από πρόταση των Υπουργών Προεδρίας της 
Κυβέρνησης, Εξωτερικών και Οικονομικών, αποφασί¬ 
ζουμε: 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 114 (3) 

Ίδρυση Αμίσθων Γενικών Προξενείων της Ελλάδας στο 
Λουμουμπάσι του Ζαΐρ και στην Ασμάρα της Ερυθραίας 
και ίδρυση Αμίσθων Προξενείων της Ελλάδας στο 
Μπένι (ΒΕΝΙ) του Ζαΐρ του Πρασίνου Ακρωτηρίου». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Την παράγραφο 6 του Νόμου 419/1976 «περί Οργα¬ 
νισμού του Υπουργείου Εξωτερικών» (Α 221). 

2. Το άρθρο 24 παρ. 5 του Νόμου 1558/1985 «Κυβέρ¬ 
νηση και Κυβερνητικά Όργανα» (Α 137). 

3. Την πρόταση της Πρεσβείας της Ελλάδος στην Κιν¬ 
σάσα με αριθμό Φ.609/Α.Σ. 894/3.12.1993. 


4. ι ις γνώμες της Διευθύνσεως Προσωπικού 
Π6-389/ΑΣ 168/11.1.1994 και Π6-25876/ΑΣ 133/ 
7.1.1994. 


5. Την πρόταση της Πρεσβείας της Ελλάδος στην Λισ- 
σαβώνα με αριθμό Φ. 1700/17/ΑΣ 356/23.7.1993. 


6. Το άρθρο 27 του Νόμου 2081/1992 (Α 154) και το 
γεγονός ότι από τις διατάξεις του παρόντος διατάγματος 
ουδεμία δαπάνη προκαλείται στον Κρατικό Προϋπολογι¬ 
σμό εξόδων του Υπουργείου Εξωτερικών. (Έγγραωο ΣΤ1 / 
Π/004.1/ΑΣ 280/17.1.1994 της ΣΤ1 Δ/νσης Οικονομι¬ 
κής Διοίκησης). 


7. Την 149/1994 γνωμοδότηση του Συμβουλίου της 
Επικράτειας, μετά από πρόταση των Υπουργών Προε¬ 
δρίας της Κυβέρνησης, Εξωτερικών και Οικονομικών, 
αποφασίζουμε: 


Αρθρο 1 


Ιδρύεται Αμισθο Γενικό Προξενείο της Ελλάδος στην 
πόλη Λουμουμπάσι του Ζαΐρ. 

Η περιφέρεια δικαιοδοσίας της ανωτέρω Αμίσθου Προ- 
ξενικής Αρχής θα εκτείνεται στις επαρχίες 3ΗΑΒΑ, ΚΑ3ΑΪ 
ΟΟΟΟΕΝΤΑΙ. και ΚΑ8ΑΙ ΟΠΙΕΝΤΑΙ.. 


Άρθρο 2 

Ιδρύεται Αμισθο Γενικό Προξενείο της Ελλάδος στην 
πόλη Ασμάρα της Ερυθραίας. 

Η περιφέρεια δικαιοδοσίας της ανωτέρω Αμίσθου Προ¬ 
ξενικής Αρχής ορίζεται η επικράτεια του Κράτους της 
Ερυθραίας. 


Άρθρο 3 

Ιδρύεται Άμισθο Προξενείο της Ελλάδος στην πόλη 
Μπένι (ΒΕΝΙ) του Ζαΐρ. 

Η περιφέρεια δικαιοδοσίας της ανωτέρω Αμίσθου Προ¬ 
ξενικής Αρχής θα εκτείνεται στις διοικητικές περιφέρειες 
Νοπο-κινυ και δυοκινυ. μψ μ ^ 


Άρθρο 1 

Ιδρύεται Πρεσβεία της Ελλάδος στην Ασμάρα της Ερυ¬ 
θραίας χωρίς τη δημιουργία νέων θέσεων. 

Άρθρο 2 

Το Άμισθο Προξενείο της Ελλάδος στη Μπραζαβίλ της 
Δημοκρατίας του Κογκό προάγεται σε Άμισθο Γενικό 
Προξενείο. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 


Άρθρο 4 

Ιδρύεται Αμισθο Προξενείο της Ελλάδος στην πόλη 
Πράια (ΡΒΑΙΑ) του Πρασίνου Ακρωτηρίου. 

Η περιφέρεια δικαιοδοσίας της ανωτέρω Αμίσθου Προ¬ 
ξενικής Αρχής θα εκτείνεται στις κατωτέρω νήσους· 8ΑΙ. 
ΒΟΑνίδΤΑ, ΜΑΙΟ, 8ΑΝΤΙΑΟΟ, ΡΟΘΟ, ΒΗΑνΑ, 3ΑΟ ΝΙ- 
ΟΟΙΑΙΙ, 3ΑΝΤΑ ΙΛΙΟΙΑ, 5ΑΝΤΟ νΐΟΕΝΤΕ και 3ΑΝΤΟ 
ΑΝΤΑΟ. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 


Αθήνα, 24 Μαΐου 1994 


Αθήνα, 24 Μαΐου 1994 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΑΝΑΣΤΑΣΙΟΣ ΠΕΠΟΝΗΣ ΚΑΡΟΛΟΣ ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΚΑΡΟΛΟΣ ΠΑΠΟΥΛΙΑΣ 


ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 115 (4) 

Ίδρυση Γυναικείας Ιερός Κοινοβιακής Μονής «Αγίας Τριά- 
δος» στη Νέα Ευκαρπία Θεσσαλονίκης, της Ιερός Μη- 
τροπόλεως Νεαπόλεως και Σταυρουπόλεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/1977 τ.Α’). 

2. Το άρθρο 29Α του Ν. 1558/1985, όπως προσετέθη 
με το άρθρο 27 του Ν. 2081/1992 (Α’ 154). 

3. Τη σύμφωνη γνώμη του Σεβασμιωτάτου Μητροπολί¬ 
του Νεαπόλεως και Σταυρουπόλεως, που περιλαμβάνεται 
στην υπ’ αριθ. 10/12.10.93 πράξη. 

4. Την έγκριση της Διαρκούς ίεράς Συνόδου της Εκκλη¬ 
σίας της Ελλάδος που δόθηκε στη συνεδρίαση της 

4.2.1994 και αναφέρεται στο υπ’ αριθ. 3406 Π.Ε./144/ 

8.2.1994 έγγραφο. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

6. Την 120/1994 γνωμοδότηση του Συμβουλίου Επι- 
κρετείας με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

Ιδρύεται Γυναικεία Ιερά Κοινοβιακή Μονή «Αγίας Τριά- 
δος» στη Νέα Ευκαρπία Θεσσαλονίκης, της Ιεράς Μητρο- 
πόλεως Νεαπόλεως και Σταυρουπόλεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 14 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 116 (5) 

«Περί υπαγωγής των παραλίων της Κοινότητος Πέρδικας 
του Νομού Θεσπρωτίας στο Λιμενικό Ταμείο Ηγουμενί¬ 
τσας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 28 του από 14/19 Ιανουάριου 1939 Β.Δ/ 
τος «περί Κωδικοποιήσεως των περί Λιμενικών Ταμείων 
κειμένων διατάξεων» (Α* 24) και άρθρο 1 παρ. 1,2,3 και 5 
του Ν.Δ. 1302/1949 (ΦΕΚ Α’ 24) «περί συγχωνεύσεως 
των Λιμενικών Ταμείων». 

β) Των άρθρων 2, 3 και 5 του Ν.Δ. 216/1974 «περί συ- 
στάσεως Υπουργού Προεδρίας Κυβερνήσεως» (ΦΕΚ Α’ 
367). 

γ) Του Π.Δ. 649/77 «περί μεταφοράς στο Υπουργείο 
Δημοσίων Έργων των αρμοδιοτήτων του Υπουργείου 
Εμπορικής Ναυτιλίας περί εκτελέσεως έργων στους λιμέ¬ 
νες εν γένει και μεταφοράς στο Υπουργείο Εμπορικής 
Ναυτιλίας των αρμοδιοτήτων του Υπουργείου Δημοσίων 
Έργων περί εποπτείας, οργανώσεως και λειτουργίας των 
Λιμενικών Ταμείων». 

δ) Του άρθρου 24 παρ. 5 του Ν. 1558/85 (Α’ 137) «Κυ¬ 
βέρνηση και Κυβερνητικά όργανα». 

ε) Του άρθρου 27Α’ του Ν. 2081/92 «Ρύθμιση του θε¬ 
σμού των Επιμελητηρίων, τροποποίηση των Επαγγελματι¬ 


κών Οργανώσεων των Εμπόρων, Βιοτεχνών και λοιπών 
Επαγγελματιών και άλλες διατάξεις» (ΦΕΚ Α’ 134). 

2. Τις αριθ. ΕΣ 4434/21.4.93 και ΕΣ 3830/21.4.93 
αποφάσεις των Νομαρχιών Θεσπρωτίας και Πρεβέζης 
αντίστοιχα, με τις οποίες εγκρίθηκαν οι αριθ. 33/6.4.93 
και 20/7.4.93 Πράξεις των Λιμενικών Επιτροπών Ηγουμε¬ 
νίτσας και Πάργας αντίστοιχα. 

3. Το γεγονός ότι από τις διατάξεις του παρόντος δεν 
προκαλείται σε βάρος του Κρατικού Προϋπολογισμού και 
των Προϋπολογισμών των Λιμενικών Ταμείων Πάργας και 
Ηγουμενίτσας. 

4. Την αριθ. 59/2.2.1994 γνωμοδότηση του Ε’ Τμήμα¬ 
τος του Συμβουλίου Επικράτειας. 

Προτάσει των Υπουργών Προεδρίας Κυβερνήσεως, Οικο¬ 
νομικών και Εμπορικής Ναυτιλίας, αποφασίζουμε: 

Άρθρο μόνο 

1. Τα παράλια της Κοινότητος Πέρδικας του Νομού Θε¬ 
σπρωτίας μέχρι τώρα περιοχές αρμοδιότηταςΛιμενικού 
Ταμείου Πάργας, αποσπώνται από τούτο και εντάσσονται 
στην αρμοδιότητα του Λιμενικού Ταμείου Ηγουμενί¬ 
τσας. 

2. Όλα τα δικαιώματα και όλες οι υποχρεώσεις του Λι¬ 
μενικού Ταμείου Πάργας, που αναφέρονται στις ανωτέρω 
περιοχές, περιέρχονται στο Λιμενικό Ταμείο Ηγουμενί¬ 
τσας. 

Στον επί της Εμπορικής Ναυτιλίας Υπουργό αναθέ¬ 
τουμε τη δημοσίευση και εκτέλεση του παρόντος Προε¬ 
δρικού Διατάγματος. 

Αθήνα, 24 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ' " φΐΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 

-φ- 

Α ΠΟΦΑΣΕΙ Σ 

Αριθ. 69/94 (6) 

«Οργανισμός διοικήσεως και λειτουργίας του Ταμείου 

Προνοίας Ορθοδόξου Εφημεριακού Κλήρου Ελλάδος 

(Τ.Π.Ο.Ε.Κ.Ε.) Ν.Π.Δ.Δ.». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 1 παρ. 4, 42 παρ. 2, 4, 5, 
και 63 του Ν. 590/77 «Περί του Καταστατικού Χάρτου της 
Εκκλησίας της Ελλάδος» (ΦΕΚ 146Α). 

2. Τας διατάξεις του άρθρου 21 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις 
(ΦΕΚ 165Α), Κατάργηση των Κλάδων Σύνταξης και Ασθε- 
νείας του ΤΑΚΕ και υπαγωγή των ασφαλισμένων τους στο 
Δημόσιο, μετονομασία του ΤΑΚΕ, εις ΤΑΜΕΙΟΝ ΠΡΟ¬ 
ΝΟΙΑΣ ΟΡΘΟΔΟΞΟΥ ΕΦΗΜΕΡΙΑΚΟΥ ΚΛΗΡΟΥ ΕΛΛΑ¬ 
ΔΟΣ, από 1.1.93. 

3. Τας διατάξεις του Ν. 1586/86 «Βαθμολογική διάρ¬ 
θρωση των θέσεων του Δημοσίου, Ν.Π.Δ.Δ. και 
Ο.Τ.Α.». 

4. Τας διατάξεις του υπ’ αριθ. 5/78 Κανονισμού της !. 
Συνόδου «Περί Κώδικος Εκκλησιαστικών υπαλλήλων», ςος 
και το Καταστατικόν του ΤΑΚΕ (ΦΕΚ 101 Β/31). 

5. Τας διατάξεις του Ν. 1320/83 «Προσλήψεις στο Δη¬ 
μόσιο Τομέα και άλλες διατάξεις» (ΦΕΚ 6Α). 

6. Τας διατάξεις του άρθρου 23 παρ. 35, του Ν. 
1735/87 «Προσλήψεις στο Δημόσιο Τομέα, κοινωνικός 
έλεγχος στη δημόσια διοίκηση, πολιτικά δικαιώματα και 
άλλες διατάξεις» (ΦΕΚ 195Α). 

7. Τας διατάξεις του Ν. 2085/92 «Ρύθμιση θεμάτων ορ¬ 
γάνωσης, λειτουργίας και προσωπικού, της δημόσιας διοί¬ 
κησης και άλλες διατάξεις» (ΦΕΚ 170Α). 



8. Τας διατάξεις του Ν. 2190/94 «Σύσταση ανεξάρτη¬ 
της αρχής για την επιλογή προσωπικού και ρύθμιση θεμά¬ 
των Διοίκησης». 

9. Την υπ’ αριθ. 17/8.3.1993 απόφασιν του Δ.Σ. του 
Ταμείου Προνοίας Ορθοδόξου Εφημεριακού Κλήρου Ελ¬ 
λάδος. 

10. Την από 10.3.1994 Γνωμάτευσιν της Νομικής Υπη¬ 
ρεσίας της εκκλησίας. 

11. Την υπ' αριθ. 1/11.5.1994 πράξιν του ΑΥΣΕ. 

12. Την από 11.5.1994 απόφασιν Αυτής, ψηφίζει: 

Τον υπ’ αριθ. 69/1994 Κανονισμόν «Περί του Οργανι¬ 
σμού διοικήσεως και λειτουργίας του Ταμείου Προνοίας 
Ορθοδόξου Εφημεριακού Κλήρου Ελλάδος (Τ.Π.Ο.- 
Ε.Κ.Ε.) Ν.Π.Δ.Δ.», έχοντα ούτως: 

ΚΑΝΟΝΙΣΜΟΣ ΥΠ’ ΑΡΙΘ. 69/1994 

«Περί του Οργανισμού διοικήσεως και λειτουργίας του 
Ταμείου Προνοίας Ορθοδόξου Εφημεριακού Κλήρου Ελ¬ 
λάδος (Τ.Π.Ο.Ε.Κ.Ε.) Ν.Π.Δ.Δ.» 

ΠΡΟΙΙΜΙΟΝ 

ΤΟ ΤΑΜΕΙΟΝ ΑΣΦΑΛΙΣΕΩΣ ΟΡΘΟΔΟΞΟΥ ΕΦΗΜΕ- 
ΡΙΑΚΟΥ ΚΛΗΡΟΥ ΕΛΛΑΔΟΣ (ΤΑΚΕ), ως Εκκλησιαστικόν 
Ασφαλιστικόν ταμείον (Ν.Π.Δ.Δ.), μετωνομάσθη, από 
1.1.93, δυνάμει των διατάξεων του άρθρου 21 του Ν 
2084/92, εις ΤΑΜΕΙΟΝ ΠΡΟΝΟΙΑΣ ΟΡΘΟΔΟΞΟΥ ΕΦΗ- 
ΜΕΡΙΑΚΟΥ ΚΛΗΡΟΥ ΕΛΛΑΔΟΣ, Ν.Π.Δ.Δ., διεπόμενον 
εκ της νομοθεσίας, της αφορώσης τον Κλάδον Αρωγής 
και σκοπού αυτού είναι, η χορήγησις εφάπαξ βοηθήματος 
εις τους εν αυτώ ησφαλισμένους. 

Οι κλάδοι Συντάξεως και Ασθένειας του ΤΑΚΕ, κατηρ- 
γήθησαν από 1.1.1993 και οι ησφαλισμένοι των κλάδων 
τούτων υπήχθησαν εις το Δημόσιον. Οι ησφαλισμένοι και 
συνταξιούχοι εις τους καταργουμένους κλάδους του 
ΤΑΚΕ, κατά την 31.12.92 θα εξακολουθούν να διέπονται, 
από την νομοθεσίαν ήτις ισχύει δΓ αυτούς και τα μέλη των 
οικογενειών των. Διά τα πρόσωπα άτινα αποκτούν την ιδιό¬ 
τητα ταύτην, και ασφαλίζονται εις ΤΑΚΕ, από 1.1.93 και 
μετά, εφαρμόζονται αναλόγως αι διατάξεις, αι ισχύουσαι 
δια τους πολιτικούς υπαλλήλους τους προσλαμβανομέ- 
νους εις το Δημόσιον. 

Το πλεονάζων προσωπικόν του ΤΑΚΕ μετεφέρθη δυ¬ 
νάμει της υπ’ αριθ. πρωτ. 2088005/8844/0004/15.12.92 
Κοινής Υπουργικής αποφάσεως των Υπουργών Υγείας 
Πρόνοιας και Κοινωνικών Ασφαλίσεων και Οικονομικών, 
εις το Γενικόν Λογιστήριον του Κράτους και εις τον ΟΓα’ 
Το υπόλοιπον προσωπικό του Τ.Π.Ο.Ε.Κ.Ε. εξακολουθεί 
να κατέχει τα κατεχομένας εις το ΤΑΚΕ οργανικός θέσεις. 

Οι Προϊστάμενοι, προϊστανται των υπηρεσιών αυτού και 
λαμβάνουν τα προβλεπόμενα νόμιμα επιδόματα. Η υπηρε¬ 
σιακή κατάστασις του προσωπικού του ΤΠΟΕΚΕ εξακο¬ 
λουθεί να διέπεται εκ των τυχόν υφισταμένων ειδικών δια¬ 
τάξεων των ισχυόντων δι’ αυτούς, ο δε χρόνος υπηρεσίας 
εις το ΤΑΚΕ συνεχίζεται ως χρόνος πραγματικής υπηρε¬ 
σίας, με την αυτήν σχέσιν, εις το μετονομασθέν εις Τα¬ 
μείον Προνοίας Ορθοδόξου Εφημεριακού Κλήρου Ελλά¬ 
δος, δια πάσαν συνέπειαν. 

Το προσωπικόν το οποίον παραμένει εις το Ταμείον 
Προνοίας Ορθοδόξου Εφημεριακού Κλήρου Ελλάδος 
(ΤΠΟΕΚΕ), ^ς και το προσληφθησόμενον μετά την 
1.1.93, θα μισθοδοτείται από το ΤΠΟΕΚΕ, συμφώνως 
προς τας ισχύουσας διά τους δημοσίους υπαλλήλους δια¬ 
τάξεις και θα συνταξιοδοτείται εκ του Δημοσίου, εις το 
οποίον καταβάλλονται και αι προβλεπόμεναι εισφοραί. Οι 
ατομικοί φάκελλοι του προσωπικού, εις τους οποίους πε- 
ριέχονται άπαντα τα ασφαλιστικά αυτών στοιχεία, παραμέ¬ 
νουν εις το ΤΠΟΕΚΕ και εξ αυτού θα ενημερώνονται έως 
της επελεύσεως του ασφαλιστικού κινδύνου (Εγκύκλιος 
Υπουργείου Οικονομικών αριθ. πρωτ. 2081123/1189/ 
0092/92). 

Άρθρον Ιον 
Διοικητικόν Συμβούλιον 

Το Ταμείον Προνοίας Ορθοδόξου Εφημεριακού Κλήρου 


Ελλάδος, το οποίον αναφέρεται χάριν συντομίας «ΤΠΟ¬ 
ΕΚΕ» ή Ταμείον», διοικείται υπό του Διοικητικού Συμβου- 
λίου(Δ.Σ.), του οποίου η σύνθεσις καθορίζεται και η συ- 
γκρότησις ενεργείται ως το άρθρον 21 του Ν. 2084/92 
ορίζει. 

Οι αρμοδιότητες αυτού ρυθμίζονται από το Καταστατι¬ 
κόν του ήδη μετονομασθέντος ΤΑΚΕ και την νομοθεσίαν 
ήτις διέπει τούτο, πλην των αρμοδιοτήτων των καταργηθέ- 
ντων κλάδων Συντάξεως και Ασθενείας, αίτινες ασκούνται 
υπό του Υπουργού Οικονομικών, προκειμένου διά τας συ¬ 
ντάξεις, και του Υπουργού Υγείς, Πρόνοιας και Κοινωνι¬ 
κών Ασφαλίσεων προκειμένου δια την ασθένειαν. 

’Αρθρον 2ον 

Μεταβίβασις αρμοδιοτήτων Δ.Σ. 

Το Δ.Σ. δύναται, δΓ αποφάσεων αυτού, εγκρινομένων 
υπό του εποπτεύοντοςΥπουργού και δημοσιευομένων εις 
την Εφημερίδα της Κυβερνήσεως, να μεταβιβάζει αρμο¬ 
διότητας αυτού εις τον Πρόεδρον, τα Μέλη, τον Εντεταλ- 
μένον Σύμβουλον, ή και εις υπηρεσιακούς παράγοντας. 

Αρθρον 3ον 
Διάρθρωσις Υπηρεσιών 

Αι υπηρεσίαι του ΤΠΟΕΚΕ, συγκροτούνται, διαρθρώνο¬ 
νται και αποτελούν: 

α) Την Κεντρικήν Υπηρεσίαν και 

β) Τας Περιφερειακός Υπηρεσίας. 

Άρθρον 4ον 

Διάρθρωσις Κεντρικής Υπηρεσίας 

Η Κεντρική Υπηρεσία συγκροτεί: 

α) Διεύθυνσιν Διοικητικού - Οικονομικού και Επιθεωρή- 
σεως και 

β) Τμήμα Νομικών Υπηρεσιών. 

Η Διεύθυνσις Διοικητικού - Οικονομικού και Επιθεωρή- 
σεως περιλαμβάνει τα ακόλουθα τμήματα: 

1) Τμήμα Γραμματείας και Προσωπικού. 

2) Τμήμα Ελέγχου και Επιθεωρήσεως. 

3) Τμήμα Δ/ντος Ιατρού Συμβούλου (προσωρινόν). 

4) Τμήμα Λογιστηρίου και Παροχών. 

5) Τμήμα Εσόδων και πληρωμών. 

6) Γραφείον τοπικών ΤΠΟΕΚΕ. 

7) Τμήμα Ακινήτων και Εξωκκλησίων. 

Εις τα Τμήματα, αναλόγως των λειτουργικών αυτών 
αναγκών, δύναται να συνιστώνται γραφεία, δ’ αποωάσεωο 
του Δ.Σ. 


Άρθρον δον 

Διάρθρωσις Περιφερειακών Υπηρεσιών 

Εις τας έδρας των I. Μητροπόλεων της Επικρατε'σς, της 
Πατριαρχικής Εξαρχίας Πάτμου και της I. Αρχ^π· .οπής 
Κρήτης, εκτός της I. Αρχιεπισκοπής Αθηνών, λειτουργούν 
Τοπικά ΤΑΚΕ, τα οποία μετονομάζονται σε ΤΠΟΕΚΕ, η 
σύστασις, λειτουργία και αρμοδιότητες των οποίων , προ- 
βλέπονται εκ των ισχυουσών εκάστοτε διατάξεων. 

Τα Τοπικά ΤΠΟΕΚΕ των I. Μητροπόλεων, δΓ αποφά¬ 
σεων εκάστοτε του Δ.Σ. του ΤΠΟΕΚΕ, καταργούνται ή 
επεναλειτουργούν. 

Τα Τοπικά ΤΠΟΕΚΕ, αποτελούν περιφερειακός υπηρε¬ 
σίας, άνευ ιδιαιτέρας λειτουργικής διαρθρώσεως και αυ¬ 
τοτελούς διοικητικής αρμοδιότητος. 

'Αρθρον 6ον 

Αρμοδιότητες των Τμημάτων Διοικητικού - 
Οικονομικού και Επιθεωρήσεως 
1. Τμήμα Γραμματείας και Προσωπικού, εις την αρμο¬ 
διότητα του οποίου ανήκει: 

α) Επιμέλεια εκάστου ζητήματος, αφορώντος την υπη¬ 
ρεσιακήν κατάστασιν του προσωπικού, ήτοι βελτίωσις των 
συνθηκών εργασίας αυτού, τήρησις των ατομικών φακέλ- 
λων πόσης φύσεως του προσωπικού του Ταμείου και πα- 
ρακουλούθησις της κινήσεως προσωπικού. 

β) Επεξεργασία, εν συνεργασία μετά των αρμοδίων τμη¬ 
μάτων, των σχεδίων τροποποιήσεως του καταστατικού 
του Ταμείου και επιμέλεια δια την κωδικοποίησιν αυτών, 
εν συνεργασία μετά του Νομικού Τμήματος. 

γ) Μέριμνα δια την προμήθειαν του πάσης φύσεως υλι¬ 
κού και ειδών ανάγκης του Ταμείου. 

δ) Επιμέλεια διά την διενέργειαν των πάσης φύσεως 
διαγωνισμών. 

ε) Η έκδοσις των απαραιτήτων Διοικητικών Πράξεων, 
των αφορουσών την μονιμοποίησιν, ασφάλισιν, αναγνώρι- 
σιν προϋπηρεσίας, προαγωγής και μετατάξεως υπαλλή¬ 
λων ως και η εκκαθάρσις της μισθοδοσίας του Προσωπι¬ 
κού, βάσει κειμένων διατάξεων. 

στ) Επιμέλεια δΓ οιανδήποτε γενικήν διοικητικήν υπό- 
θεσιν του Ταμείου. 

ζ) Η πρωτοκόλλησις και διανομή της εισερχομένης, 
εξερχομένης κοινής και «επί αποδείξει» αλληλογραφίας, 
ως και η τήρησις των σχετικών βιβλίων παραδόσεων αυτής, 
η) Η ασφαλής τήρησις του Αρχείου του Ταμείου. 

2) Τμήμα Ελέγχου και Επιθεωρήσεως, εις την αρμοδιό¬ 
τητα του οποίου ανήκει: 

Η άσκησις ελεγχου διά την νομιμότητα των πραγματο- 
ποιουμένων εισπράξεων, πληρωμών και συμψηφιστικών 
εγγράφων, εντολών πληρωμής ή μεταφοράς χρημάτων, 
ως και ο έλεγχος πάσης φύσεως αποφάσεων των αρμο¬ 
δίων οργάνων, αι οποίαι συνεπάγονται οικονομικός επι¬ 
πτώσεις ή δαπάνας διά το Ταμείον, κατά τας κειμένας δια¬ 
τάξεις και τας αποφάσεις του Δ.Σ. 

Η παρακολούθησις και ο έλεγχος διαχειρίσεως του χρη¬ 
ματικού υλικού. 

Η παρακολούθησις της κινήσεως των διατετιμένων 
εντύπων και ενσήμων και ή συμφωνία των αντιστοίχων με¬ 
ρίδων. 

Η διενέργεια επιθεωρήσεων, δια την διαχείρισιν και λει¬ 
τουργία των Περιφερειακών Υπηρεσιών (ΤΠΟΕΚΕ, 1. Μη¬ 
τροπόλεων κλπ.) τακτικώς και εκτάκτως, οσάκις κρίνεται 
σκόπιμον και αναγκαίον, κατόπιν αποφάσεως του εντε¬ 
ταλμένου συμβούλου. Η επιθεώρησις αφορά την είσπρα- 
ξιν και απόδοσιν των νομίμων πόρων εις το Ταμείον απά¬ 
ντων των υπηρεσιών, αι οποίαι οφείλουν βάσει νόμου, να 
αποδόσουν νόμιμον εισφοράν ήτοι: Τοπικά ΤΠΟΕΚΕ, Μη- 
τροπολιτικά Γραφεία, Ληξιαρχεία, Τελωνεία, Ιεροί Ναοί, 
Ενοριακοί ή μη, Ιεραί Μοναί κλπ. 

Η διενέργεια επιθεωρήσεως, δύναται δι’ αποφάσεως 
του Εντεταλμένου Συμβούλου να ανατίθεται και εις άλ¬ 
λους υπαλλήλους του Ταμείου, αναλόγως των υφισταμέ¬ 
νων υπηρεσιακών αναγκών. 

3) Τμήμα Δ/ντος Ιατρού Συμβούλου (προσωρινόν), εις 
την αρμοδιότητα του οποίου ανήκει: 

Ο έλεγχος κατά τας κειμένας διατάξεις και τας αποφά¬ 
σεις του Δ.Σ. ή άλλου αρμοδίου οργάνου του Ταμείου, των 
εντολών περί πραγματοποιήσεως διαφόρων Ιατρικών και 
παρακλινικών εξετάσεων ή προμήθειας φαρμάκων εκ του 
προσωπικού των ησφαλισμένων ή συνταξιούχων υπαλλή¬ 
λων του Ταμείου, των μελών του Δ.Σ. του Ταμείου, της I. 
Συνόδου, της Αποστολικής Διακονίας, ως και των εις αυτό 
προσερχομένων Ιερέων, εκ της I. Αρχ. Αθηνών. 

Εις τας υποχρεώσεις του Ιατρού υπάγεται και η εξυπη- 
ρέτησις των υπαλλήλων και συνταξιούχων υπαλλήλων του 
ΤΠΟΕΚΕ, δΓ εξετάσεις και παροχήν ιατρικής συνδρομής 
κατά τα υπό του Δ.Σ. οριζόμενα. 

4) Τμήμα Λογιστηρίου και Παροχών, εις την αρμοδιό¬ 
τητα του οποίου ανήκει: 


α) Τήρησις και ενημέρωσις των λογιστικών βιβλίων του 
Ταμείου και γενικώς η εναρμόνιση της Λογιστικής Υπηρε¬ 
σίας του Ταμείου, συμφώνως προς τας κειμένας διατά¬ 
ξεις. 

- Κατάρτισις του Προϋπολογισμού Εσόδων και Εξόδων 
του Ταμείου και του ετησίου Ισολογισμού και απολογι¬ 
σμού, ως και η φύλαξις των δικαιολογητικών της οικονομι¬ 
κής διαχειρίσεως. 

- Κράτησις και απόδοσις φόρων και εισφορών υπέρ τρί¬ 
των. 

- Παρακολούθησις της κινήσεως των διαθεσίμων κεφα¬ 
λαίων. 

- Διαφύλαξις των περιουσιακών στοιχείων και εκμετάλ¬ 
λευσή αυτών. 

Ο έλεγχος και η συμφωνία των μηνιαίων αντιγράφων λο¬ 
γαριασμών του Ταμείου και Τραπεζών (ΕΧΤΡΑΙΤ), η ανά- 
λυσις της χοεώσεως και πιστώσεως, βάσει των σχετικών 
δικαιολογητικών κατά κατηγορίαν εσόδων - εξόδων και η 
απόδοσις των αντιστοίχων συμψηφιστικών δελτίων. 

Η ενέργεια του καθημερινού κλεισίματος, ήτοι: συμφω¬ 
νία του βιβλίου Ταμείου προς το τηρούμενον εν τω Τμή- 
ματι του Ταμείου βιβλίων και η χορήγησις βεβαιώσεων 
Εφορίας. 

β) Επιμέλεια πάντων των θεμάτων, των αφορώντων εις 
τον υπολογισμόν και τον έλεγχον των πάσης φύσεως πα¬ 
ροχών προνοίας προς τους βοηθηματούχους. 

- Ελεγχος των υποβαλλομένων δικαιολογητικών, καθο¬ 
ρισμός οφειλής, αναγνώρισις προϋπηρεσίας των ησφαλι- 
σμένων του Ταμείου, τήρησις ατομικής χρεωπιστωτικής 
μερίδος και τήρησις γενικού μητρώου βοηθηματούχων. 

5) Τμήμα Εσόδων και πληρωμών, εις την αρμοδιότητα 
του οποίου ανήκει: 

α) Παρακολούθησις, έλεγχος και καταχώρισις των ατο¬ 
μικών λογ/σμών, εις τας καρτέλλας των ησφαλισμένων. 

- Έκδοσις των πάσης φύσεως λογ/σμών των ησφαλι- 
σμένων, και επιστροφή των αχρεωστήτως εισπραχθέ- 
ντων. 

- Μέριμνα δια την αύξησιν και βελτίωσιν των Εσόδων. 

- Μέριμνα δια την εκτύπωσιν κληρικοσήμων και έκδοσιν 
αδειών εισαγωγής και μεταφοράς κηρωδών Υλών. 

- Παρακολούθησις και έλεγχος της κανονικής αποστο¬ 
λής των εσόδων του Ταμείου εκ μέρους των δημοσίων Τα¬ 
μείων. 

- Καταχώρισις των εισφορών των I. Ναών, ενοριακών και 
μή, εις ατομικός καρτέλλας διά την ανελλιπή παρακολού¬ 
θησή της καταβολής τούτων. Παροχή στοιχείων εις έτερα 
τμήματα του Ταμείου και τέλος εφαρμογή των διατάξεων 
του Κ.Ε.Δ.Ε. 

β) Η διενέργεια των εισπράξεων και πληρωμών του Τα¬ 
μείου. 

- Ο Ταμίας δεν δύναται να αρνηθεί την πληρωμήν δαπά¬ 
νης ή μη μόνον εις περίπτωσον καθ' ήν ήθελε βεβαιωθεί, 
για την έλλειψιν υπογραφής αρμοδίου οργάνου του Τα¬ 
μείου ή την θεώρησιν του οργάνου, το οποίον ασκεί τον 
προληπτικόν έλεγχον κατά τας κειμένας διατάξεις. 

- Η καταμέτρησις μετά το πέρας της ταμειακής κινή- 
σεως εκάστης ημέρας των υπαρχόντων εις το Ταμείον με¬ 
τρητών ή αξιών, η καταγραφή εις το ειδικόν βιβλίον και η 
συμφωνία του βιβλίου τούτου προς τα στοιχεία κινήσεως. 
Το βιβλίον τούτο υπογράφεται πάντοτε υπό του Ταμίου 
και των Προϊσταμένων των Τμημάτων, Λογιστηρίου και 
Ελέγχου και εν συνεχεία ο σχετικός φάκελλος, μετά των 
ταμειακών δικαιολογητικών παραδίδεται εις τον Προϊστά¬ 
μενον του Λογιστηρίου. 

- Η διενέργεια χρηματαποστολών του Ταμείου και απο¬ 
στολή εμβασμάτων, μέσω Τραπεζών ή Ταχυδρομείου. 

- Η καταβολή οφειλομένων ποσών εις το Δημόσιον ή 
τρίτους, ή είσπραξις και κατάθεσις ποσών εις Τραπέ- 
ζας. 

- Η διαφύλαξις των τίτλων των κατατιθεμένων εις Τρα- 
πέζας χρεωγράφων του Ταμείου και λοιπών αξιών. 

- Η διαφύλαξις και διάθεσις κληρικοσήμων και διατιμη- 
μένων εντύπων και ο εφοδιασμός με κληρικόσημα των Το¬ 
πικών ΤΠΟΕΚΕ. 

6) Γραφείον ΤΠΟΕΚΕ, εις την αρμοδιότητα του οποίου 
ανήκει: 

- Η μέριμνα διά την συγκρότησιν των Τοπικών ΤΠΟΕΚΕ, 
η παρακαλούθησις της ευρύθμου λειτουργίας αυτών και ο 
τακτικός έλεγχος των πάσης φύσεως λογαριασμών αυτών. 

- Η τήρησις των αναγκαίων στοιχείων και βιβλίων λογι¬ 
στικής παρακολουθήσεως των εισπράξεων και αποδό¬ 
σεων των Τοπικών ΤΠΟΕΚΕ. 

- Ο τακτικός εφοδιασμός των Τοπικών ΤΠΟΕΚΕ διά των 
αναγκαίων κληρικοσήμων και παντός είδους εντύπων. 

- Η μέριμνα δια την καταβολήν της νομίμου αποζημιώ- 
σεως εις τα παρέχοντα υπηρεσίας προς το Ταμείον όρ¬ 
γανα των Τοπικών ΤΠΟΕΚΕ. 

- Ο έλεγχος των εκθέσεων των υποβαλλομένων υπό 
των ενεργούντων επιθεωρήσεις υπαλλήλων, σχετικώς 
προς την λειτουργίαν των Τοπικών ΤΠΟΕΚΕ και η εισήγη- 
σις διά την λήψιν τυχόν ενδεικνυομένων μέτρων. 

7) Τμήμα Ακινήτων και Εξωκκλησίων, εις την αρμοδιό¬ 
τητα του οποίου ανήκει: 

- Η εποπτεία επί της ακινήτου περουσίας του Ταμείου 
και η μέριμνα διά την καλυτέραν συντήρησιν των κτιρίων 
και γενικώς των εγκαταστάσεων αυτών. 

- Η μέριμνα διά την διά παντός μέσου προστασίαν και 
διαφύλαξιν της ακινήτου περιουσίας του Ταμείου και η ει- 
σήγησις διά τα ληπτέα προς μείωσιν δαπανών διαχειρί- 
σεως και επωφελεστέρας δια το Ταμείον αποδόσεως και 
εκμεταλλεύσεως αυτής ως και μέριμνα διά τας μισθώσεις 
και αναπροασαρμογάς μισθωμάτων των ακινήτων του 
ΤΠΟΕΚΕ. 

- Η επιμέλεια διά την τοπογράφησιν - κτηματογράφησιν 
και περιγραφήν των ακινήτων του Ταμείου, η διαφύλαξιν 
των αναγκαίων στοιχείων κυριότητος κ.λ.π. δι’ έκαστον 
ακίνητον, ως και η τήρησις του βιβλίου Κτηματολογίου. 

- Η εποπτεία επί της εν γένει κινητής και ακινήτου πε¬ 
ριουσίας των Ιερών Παρεκκλησίων και Εξωκλησίων, τα 
οποία ανήκουν κατά κυριότητα ή υπάγονται εις την διοίκη- 
σιν και διαχείρισιν του Ταμείου και η μέριμνα δια την καλυ¬ 
τέραν λειτουργίαν και συντήρησιν αυτών. 

- Η μέριμνα διά την παραλαβήν και καταμέτρησιν των 
εσόδων των Ιερών Παρεκκλησίων και Εξωκκλησίων, την 
απογραφήν των κινητών πραγμάτων, την διαφύλαξιν ή εκ- 
ποίησιν κατά τας κειμένας διατάξεις των τιμαλφών ή αφιε¬ 
ρωμάτων, ως και την αξιοποίησιν της ακινήτου περιουσίας 
αυτών. 

- Η μέριμνα δια τον διορισμόν των διαχειριστικών Επι¬ 
τροπών των Ιερών Παρεκκλησίων και Εξωκκλησίων και την 
λογιστικήν αυτών εξυπηρέτησιν. 

Άρθρον 7. 

Αρμοδιότητες Τμήματος Νομικών Υπηρεσιών. 

Η επιμέλεια της παρακολουθήσεως και διεκπεραιώ- 
σεως των παραπεμπομένων υπό του Δ.Σ. ή άλλου αρμο¬ 
δίου οργάνου του Ταμείου, δικαστικών, νομικών και φορο¬ 
λογικών θεμάτων. Η μέριμνα διά την παρακολούθησιν και 
διεκπεραίωσιν των πάσης φύσεως δικών του Ταμείου, 
ενώπιον παντός αρμοδίου Δικαστηρίου και Επιτροπών, 
καθώς και η υποστήριξις και προάσπισις των συμφερό¬ 
ντων του Ταμείου ενώπιον των Δικαστικών, Διοικητικών ή 
άλλων Αρχών. 

Η γνωμοδότησις ή εισήγησις διά παν νομικόν θέμα και 
ιδίως διά θέματα αναγόμενα εις ερμηνείαν και εφαρμογήν 
των νόμων, του Καταστατικού και του Οργανισμού τα 
οποία παραπέμπονται υπό του Δ.Σ. ή άλλου οργάνου του 
Ταμείου. 

Η παροχή νομικής φύσεως οδηγιών προς τας υπηρεσίας 
του Ταμείου. Η γνωμοδότησις επί περιπτώσεων συμβιβα¬ 
σμού και παραιτήσεως από δικαιώματα, αξιώσεις, αγωγάς 
και ένδικα μέσα. Η ευθύνη επεξαργασίας των πάσης φύ¬ 
σεως συμβάσεων και άλλων δικαιοπραξιών του Ταμείου. Η 
επιμέλεια επεξεργασίας από νομικής πλευράς των αφο- 
ρώντων το Ταμείον σχεδίων νόμων, διαταγμάτων, Κανονι¬ 
σμών, Υπουργικών αποφάσεων κ.λ.π. 

Ο έλεγχος της νομιμότητος των αποφάσεων διά την κα¬ 
ταβολήν των εφ’ άπαξ βοηθημάτων των καταβαλλομένων 
υπό του ΤΠΟΕΚΕ. Η τήρισις αρχείου φακέλλων δικαστι¬ 
κών υποθέσεων του Ταμείου. Ο ήδη υπηρετών Δικηγόρος 


του Ταμείου, τοποθετηθείς κατά τας διατάξεις του Α.Ν. 
1836/51, εις οργανικήν θέσιν και αμειβόμενος διά παγίας 
αντιμισθίας, κατά τας κειμένας διατάξεις, ανήκει εις το 
προσωπικόν του Ταμείου, είναι ησφαλισμένος εις τούτο 
και απολαμβάνει όλων των δικαιωμάτων του τακτικού προ¬ 
σωπικού. 

Διά την καταβολήν των δικαστικών δαπανών, προκατα¬ 
βάλλεται εις τον δικηγόρον του Ταμείου ποσόν έως 
50.000 δρχ. εκάστοτε, επί αποδόσει λογαριασμού. Το 
Δ.Σ. του Ταμείου, δύναται εκάστοτε να ρυθμίζει τα των 
επιδομάτων, ασφαλίσεως κλπ. παροχών, κατά τα κρατού¬ 
ντα, διά το τακτικόν προασωπικόν του. Ομοίως αποφασί¬ 
ζει δια την τύχην των επιδικασθησομένων δικαστικών δα¬ 
πανών κ.λ.π. 

Άρθρον 8. 

Τακτικόν Προσωπικόν. 

Κατηγορίαι και Κλάδοι Προσωπικού. 

Αι θέσεις του τακτικού προσωπικού του ΤΠΟΕΚΕ δια- 
κρίνονται κατά κατηγορίας και κλάδους ως εξής: 

1) Κατηγορία ΠΕ. 

α) Κλάδος Διοικητικός - Οικονομικός (5 θέσεις), 
β) Κλάδος Ιατρού Δ/ντος Συμβούλου (1 θέσις προσω¬ 
ρινή). 

γ) Κλάδος προσωπικού εμμίσθου εντολής (1 θέσις Δικη¬ 
γόρου - Νομικού Συμβούλου, με άδειαν Δικηγορίας εις τον 
Άρειον Πάγον). 

2) Κατηγορία ΤΕ. 

Κλάδος Διοικητικός - Λογιστικός (2 θέσεις προσωρι¬ 
νοί). 

3) Κατηγορία ΔΕ. 

Κλάδος Διοικητικός - Λογιστικός (6 θέσεις). 
ΥΠΟΛΟΙΠΟΝ ΠΡΟΣΩΠΙΚΟΝ 

1) Κατηγορία ΔΕ. 

α) Κλάδος γενικών καθηκόντων μίας (1) θέσις προσω- 
παγής, άρθρου 56 Ν. 1943/91, επί σχέσει εργασίας Ιδιω¬ 
τικού Δικαίου, αορίστου χρόνου. 

ΣΥΣΤΑΣΙΣ ΚΛΑΔΟΥ ΚΑΙ ΘΕΣΕΩΝ 

β) Κλάδος γενικών καθηκόντων πέντε (5) θέσεις προ¬ 
σωπικού επί συμβάσει εργασίας ιδιωτικού δικαίου, αορί¬ 
στου χρόνου. 

2) Κατηγορία ΥΕ. 

α) Κλάδος προσωπικού καθαριότητος μία (1) θέσις επί 
συμβάσει εργασίας Ιδιωτικού Δικαίου, αορίστου χρόνου. 

β) Κλάδος γενικών καθηκόντων (1) μία θέσις επί συμβά- 
σει εργασίας Ιδιωτικού Δικαίου, αορίστου χρόνου. 

γ) Κλάδος γενικών καθηκόντων κλητήρων (1) μία θέσις 
επί συμβάσει εργασίας Ιδιωτικού Δικαίου, αορίστου χρό¬ 
νου. 

Άρθρον 9ον 
Προσόντα διορισμού 

Ως προσόν διορισμού των κλάδων ΠΕ, ορίζεται πτυχίον 
Ανωτάτης Σχολής, ημεδαπής ή ανεγνωρισμένον τοιούτον 
αλλοδαπής. 

Δια τους κλάδους ΤΕ και ΔΕ, ως προσόν διορισμού, 
απαιτείται απολυτήριος τίτλος λυκείου, ή δευτεροβαθμίου 
τεχνικής επαγγελματικής Σχολής, ή ΚΑΤΕΕ, ΤΕ, ή ισοτί¬ 
μων Σχολών ειδικότητος, αντιστοίχου προς τον οικείον 
κλάδον. Δια τον κλάδον ΥΕ, απολυτήριον Δημοτικού Σχο¬ 
λείου και κατ' εξαίρεσιν ως τυπικό προσόν, μόνον ή ορι¬ 
σμένη ειδικότης ή εμπειρία. 

Μία θέσις του κλάδου ΔΕ, γενικών καθηκόντων, δύναται 
να πληρούται και δι’ απολυτηρίου τίτλου τριταξίου Γυμνα¬ 
σίου. 

Δια τον κλάδον του Ιατρού Δ/ντος Συμβούλου, απαιτεί¬ 
ται δίπλωμα ιατρικής, άδεια ασκήσεως του Ιατρικού επαγ¬ 
γέλματος και ειδικότης Παθολόγου ή Γενικής Ιατρικής. 

Δια τον κλάδον προσωπικού Εμμίσθου εντολής απαιτεί¬ 
ται άδεια Δικηγορίας εις τον Άρειον Πάγον. 

Άρθρον ΙΟον 
Προϊστάμενοι Υπηρεσιών 

α) Ως Προϊστάμενοι όλων των οργανικών μονάδων (Δ/ 
νσεως Τμημάτων, γραφείων), τοποθετούνται υπάλληλοι 
των κλάδων ΠΕ, ΤΕ και ΔΕ, κατά το άρθρον 9 του Ν. 1586/ 
86 . 

β) Εις το Τμήμα Νομικής Υπηρεσίας, ο Νομικός Σύμβου¬ 
λος. 

γ) Εις το Τμήμα (προσωρινόν) Ιατρού Δ/ντος Συμβού¬ 
λου, ο Ιατρός Δ/νων Σύμβουλος. 

Άρθρον 11 ον 
Κατάταξις Προσωπικού 

Οι υπάλληλοι του Ταμείου Πρόνοιας Ορθοδόξου Εφη- 
μεριακού Κλήρου Ελλάδος, οι υπηρετούντες κατά την 
έναρξιν ισχύος του παρόντος κανονισμού, κατατάσσονται 
εις αντίστοιχους κατηγορίας, Κλάδους και θέσεις ως εξής: 

Α. ΤΑΚΤΙΚΟΝ ΠΡΟΣΩΠΙΚΟΝ 
α) Εις τον κλάδον ΠΕ Διοικητικού - Οικονομικού, οι 
υπάλληλοι του κλάδου ΠΕΙ Διοικητικού - Λογιστικού. 

β) Εις τον κλάδον ΤΕ Διοικητικού - Οικονομικού, οι 
υπάλληλοι των κλάδων ΤΕ1 και ΤΕ2. 

γ) Εις τον κλάδον ΔΕ Διοικητικού - Οικονομικού, οι 
υπάλληλοι του κλάδου ΔΕΙ και ΔΕ, Τεχνικών Γραφέων - 
Δακτυλογράφων. 

δ) Εις τον κλάδον ΠΕ (προσωρινόν Ιατρού Δ/ντος Συμ¬ 
βούλου, ο Ιατρός Ελεγκτής του Κλάδου ΠΕ2. 

ε) Εις τον κλάδον ΠΕ Προσωπικού εμμίσθου εντολής, ο 
ήδη υπηρετών Προϊστάμενος της Νομικής Υπηρεσίας, ο 
τοποθετηθείς εις οργανικήν θέσιν του ΤΑΚΕ, κατά τας 
διατάξεις του Α.Ν. 1836/51. 

Β. ΥΠΟΛΟΙΠΟΝ ΠΡΟΣΩΠΙΚΟΝ 
α) Εις τον κλάδον ΔΕ, γενικών καθηκόντων (προσωπο¬ 
παγής θέσις Ν. 1943/91, επί συμβάσει εργασίας, ιδιωτι¬ 
κού δικαίου αορίστου χρόνου) η υπάλληλος η τοποθετη- 
θείσα, κατά την διάταξιν του άρθρου 56 Ν. 1943/91. 

β) Εις τον κλάδον ΔΕ, γενικών καθηκόντων, επί συμβά- 
σει εργασίας, ιδιωτικού δικαίου αορίστου χρόνου, οι υπη¬ 
ρετούντες κατ’ απόσπασιν εις το ΤΠΟΕΚΕ, 5 Νεωκόροι I. 
Εξωκκλησίων, κατόπιν αιτήσεώς των. 

γ) Εις τον κλάδον ΥΕ προσωπικού καθαριότητος, επί 
συμβάσει εργασίας, Ιδιωτικού δικαίου αορίστου χρόνου, η 
υπηρετούσα κατ’ απόσπασιν εις το Ταμείον ως καθαρί¬ 
στρια, Νεωκόρος του I. Παρεκκλησίου Αγ. Κυριακής, τη 
αιτήσει αυτής. 

δ) Εις τον κλάδον ΥΕ, γενικών καθηκόντων, επί συμβά- 
σει εργασίας, Ιδιωτικού δικαίου αορίστου χρόνου, η υπη¬ 
ρετούσα κατ’ απόσπασιν εις το Ταμείον ως καθαρίστρια, 
Νεωκόρος του I. Παρεκκλησίου Αγ. Νικολάου Ρηγίλλης, 
ανεξαρτήτως προσόντων, τη αιτήσει αυτής. 

Άρθρον 12ον 
ΕΙΔΙΚΑΙ ΔΙΑΤΑΞΕΙΣ 

1) Οι υπάλληλοι του Ταμείου, υποχρεούνται να εκτε- 
λούν και συναφείς προς την ειδικότητα ή τα καθήκοντα 
αυτών εργασίας ή ετέρας δια τας οποίας διαθέτουν κατά 
την κρίσιν της υπηρεσίας, την απαιτουμένην εμπειρίαν ή 
ειδίκευσιν (Άρθρο 6 παρ. 5 Ν. 1085/92). 

2) Αποφάσει του Δ.Σ. ορίζεται και λειτουργεί, παρά τω 
Ταμείω Επιτροπή μισθωμάτων. Έργον της Επιτροπής εί¬ 
ναι η διαπραγμάτευσή, μελέτη και εισήγησις εις το Δ.Σ., 
επί μισθώσεων και αναπροσαρμογών των μισθωμάτων των 
ακινήτων του ΤΠΟΕΚΕ. ΔΓ ομοίας αποφάσεως ορίζεται 
και επιτροπή προμηθειών. 

3) Προκειμένου περί διορισμού υπαλλήλων εις το ΤΠΟ¬ 
ΕΚΕ, ο διαγωνισμός γίνεται μετά γνωμοδότησιν του 
Α.Υ.Σ.Ε., ενώπιον επιτροπής προτεινομένης υπό του Δ.Σ. 
και εγκρινομένης υπό της Ιερός Συνόδου. 

4) μετά την δημοσίευσιν του παρόντος Δ.Σ. συντάσσει 
σχετικόν Κανονισμόν περί λειτουργίας διοικήσεως και δια- 
χειρίσεως των Ιερών Παρεκκλησίων των εις το Ταμείον 
ανηκόντων, εγκρινομένου υπό της ΔΙΣ και δημοσιευομέ- 
νου εις το περιοδικόν «ΕΚΚΛΗΣΙΑ». 


5) Εις τους Προϊσταμένους Δ/νσεως και Τμημάτων κα¬ 
ταβάλλεται, όσον χρόνον ασκούν τα καθήκοντα αυτών, το 
νόμιμον επίδομα. 

6. Το Δ.Σ. του ΤΠΟΕΚΕ, δΓ αποφάσεώντου, δύναται να 
καθορίζη τα αρμόδια όργανα του Ταμείου, τα.υπεύθυνα 
προς υπογραφήν των εγγράφων του ΤΠΟΕΚΕ. 

7. Το Δ.Σ. του ΤΠΟΕΚΕ δύναται να αναθέτει εις πρό¬ 
σωπα, διαθέτοντα ειδικός γνώσεις ή πείραν, την εκτέλεσιν 
ωρισμένων εργασιών δια συμβάσεως μισθώσεως έργου. 

8) Ο ήδη υπηρετών εις το Ταμείον Δ/ντής Οικονομικών 
Υπηρεσιών, μετά την δημοσίευσιν του παρόντος, εξακο¬ 
λουθεί να κατέχη την θέσιν του Δ/ντού προσωρινώς, μέ- 
χρις αποχωρήσεώς του και προΐσταται των οικονομικών 
τμημάτων αυτού. 

9) Οι νεωκόροι και Ιεροψάλται των Ιερών Παρεκκλησίων 
και Εξωκκλησίων, των ανηκόντων κατά κυριότητα ή διοί- 
κησιν και διαχείρησιν εις το ΤΠΟΕΚΕ, διορίζονται, παύο¬ 
νται ή αποσπώνται εις το ΤΠΟΕΚΕ δΓ υπηρεσιακός ανά- 
γκας αυτού, δΓ αποφάσεως του εκάστοτε Αρχιεπισκόπου 
Αθηνών. 

Άρθρον 13ον 

Από της ισχύος του παρόντος Κανονισμού, καταργείται 
πάσα γενική ή ειδική διάταξις, αντιτιθεμένη εις τας διατά¬ 
ξεις αυτού ή ρυθμίζουσα θέματα περιλαμβανόμενα εις 
ταύτας διαφοροτρόπως. 

Άρθρον 14ον 

Η ισχύς του παρόντος Κανονισμού αρχίζει από της δη- 
μοσιεύσεώς του εις την Εφημερίδα της Κυβερνήσεως και 
το Περιοδικόν «ΕΚΚΛΗΣΙΑ». 

Άρθρον 15ον 
Κάλυψις δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου του Ταμείου Πρόνοιας Ορθοδόξου Εφημεριακού 
Κλήρου Ελλάδος, το ύψος της οποίας δεν δύναται να 
προσδιορισθή. 

Εν Αθήναις τη 11 η Μαΐου 1994 

Ο Πρόεδρος 
ίΟ Αθηνών ΣΕΡΑΦΕΙΜ 

-♦- 

(7) 

Άδεια λειτουργίας πιστωτικού ιδρύματος στον Πιστωτικό 
Αναπτυξιακό Συνεταιρισμό Νομού Ηρακλείου 
ΣΥΝ.Π.Ε., με την επωνυμία «Συνεταιριστική Τράπεζα 
Ηρακλείου ΣΥΝ.Π.Ε.». 

Πράξη Διοικητική αριθμ. 2306/19.5.94 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις», 

β) τον ΑΝ 1665/51 «περί λειτουργίας και ελέγχου των 
τραπεζών», 

γ) το Ν. 1667/86 «αστικοί συνεταιρισμοί και άλλες δια¬ 
τάξεις». 

δ) το Ν. 2076/92 «ανάληψη και άσκηση δραστηριότη¬ 
τας πιστωτικών ιδρυμάτων και άλλες συναφείς διατά¬ 
ξεις», 

ε) την ΠΔ/ΤΕ 2258/2.11.93 «καθορ ! σμός πλαισίου λει¬ 
τουργίας και εποπτείας πιστωτικ ·' ιδρυμάτων υπό τη 
μορφή πιστωτικών συνεταιρισμών του Ν. 1667/86», 
στ) την ΠΔ/ΤΕ 2246/16.9.93 «περί εποπτείας και ελέγ¬ 
χου των μεγάλων χρηματοδοτικών ανοιγμάτων των πι¬ 
στωτικών ιδρυμάτων», 

ζ) την 7/14.12.93 και 58/15.4.93 αίτηση του «ΠΙ¬ 
ΣΤΩΤΙΚΟΥ ΑΝΑΠΤΥΞΙΑΚΟΥ ΣΥΝΕΤΑΙΡΙΣΜΟΥ ΝΟ¬ 
ΜΟΥ ΗΡΑΚΛΕΙΟΥ ΣΥΝ.Π.Ε.», 

η) την από 10.5.1994 σχετική εισήγηση της Διεύθυνσης 
Γενικής Επιθεώρησης Τραπεζών της Τράπεζας της Ελ¬ 
λάδος, αποφάσισε τα εξής: 

Παρέχεται άδεια λειτουργίας πιστωτικού ιδρύματος υπό 
τη μορφή του πιστωτικού συνεταιρισμού του Ν. 
1667/86 στον Πιστωτικό Αναπτυξιακό Συνεταιρισμό 
Νομού Ηρακλείου ΣΥΝ.Π.Ε., με την επωνυμία «Συνε¬ 
ταιριστική Τράπεζα Ηρακλείου ΣΥΝ.Π.Ε.» με έδρα το 
Ηράκλειο, υπό τους ακολούθους όρους: 

1. Ο ως άνω πιστωτικός συνεταιρισμός επιτρέπεται νε 
δραστηριοποιείται μόνον εντός του Νομού Ηρακλείου. 
Για την τυχόν επέκταση της δράστηριότητάς του σε 
επίπεδο όμορων νομών ή διοικητικής περιφέρειας, 
απαιτείται προηγούμενη έγκριση της Τράπεζας της Ελ¬ 
λάδος. 

2. Η λειτουργία του διέπεται από τις αντίστοιχες διατά¬ 
ξεις που αφορούν στη λειτουργία των πιστωτικών ιδρυ¬ 
μάτων και της ΠΔ/ΤΕ 2258/2.11.93. 

3. Οι τυχόν δαπάνες για την κοινωνική και πολιτιστική 
δραστηριότητα του συνεταιρισμού θα καλύπτονται από 
τα καθαρά κέρδη, αφού πρώτα αφαιρεθούν οι αναλο- 
γούντες φόροι και οι υποχρεωτικές κρατήσεις για απο- 
θεματικά με δεδομένα την επάρκεια των ιδίων κεφα¬ 
λαίων του. 

4. Ο συνεταιρισμός έχει υποχρέωση μέσα σε δεκαπέντε 
(15) ημέρες από την έναρξη λειτουργίας του ως πιστω¬ 


τικού ιδρύματος να την αναγγείλει στην Τράπεζα της 
Ελλάδος (Διευθύνσεις: Νομισματικής Πολιτικής και 
Τραπεζικών Εργασιών και Γενικής Επιθεώρησης Τρα¬ 
πεζών) και να προσδιορίσει την ακριβή διεύθυνση της 
εγκατάστασής του. 

Από τις διατάξεις της παρούσας Πράξης δεν προκύπτει 
δαπάνη σε βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 30 Μαΐου 1994 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Διορθώνεται το άρθρο μόνο του Π.Δ. 76/1994 που 
δημοσιεύθηκε στο (ΦΕΚ 56/Α714.4.94) από το 
εσφαλμένο «Η πενταετής προθεσμία της παρ. 5 του 
άρ. 8 του Π.Δ/τος 437/1986 παρατείνεται μέχρι 
31.12.1995» στο σωστό «Η Πενταετής προθεσμία της 
παρ. 2 του άρθρου 8 του Π.Δ/τος 437/1986 παρατεί- 
νεται μέχρι 31.12.1995». 

Επίσης από το εσφαλμένο «Αθήνα, 26 Μαρτίου 1992», 
στο ορθό «Αθήνα, 26 Μαρτίου 1994». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



